гаври за Стюардеси
На един мъж животът му тръгнал назад – провал след провал и в семейството, и в бизнеса. Решил да сложи край на живота си и като за последно седнал в един бар да изпие едно питие. Там го срещнал негов приятел и като го видял такъв умърлушен седнал при него да разбере какво става. Ония си излял мъката и му казал какво е намислил. Приятелят го съветва:
– Човече, не прави глупости – по-добре вземи всичките пари, които са ти останали и отивай на екскурзия на Карибите. Като се върнеш нещата ще се пооправят.
Нашият човек го послушал и ето лети със самолета към Карибите. Точно по средата на пътя над океана в салона влиза пилотът и казва, че самолетът е повреден и пада към водата.
Тогава стюардесите тръгват между седалките да раздават надуваеми спасителни жилетки. Една от тях се приближава към нашия човек и го инструктира:
– Когато паднете във водата, натиснете тук и жилетката ще се надуе, а понеже районът гъмжи от акули – в това джобче има свирка, с която ще ги плашите ако Ви нападнат.
Нашият човек отговаря:
– Остави миличка, на мен както ми е тръгнало я жилетката ми ще е пробита, я свирката ми няма да има топче или пък ще ми се падне глуха акула…